बिजनी, 14 मार्च 2021: चिरां जिल्लानि पुलिस बिफाना समाजाव ड्रागस गोयै मोनसे गोगो आबहावा लाबोनो गोख्रों हाबा मावनायखौ नुनो मोनदों। जिल्लानाङैनो ड्रागसनि हेंथायै संदाननायनि गेजेरजों सिग्रोमनायाबो सोलिगासिनो। ड्रागसनि मिरु हिसाबै आफां आसामनि बिजनी महखुमाया रायखांजाथाव जादों। महखुमानिनो सिङाव थानाय दुनालि दैनि साखाथियाव थानाय बाखमारायाव रुबिबारखालि बेलासि समाव सानै ड्रागस फालांगिरिखौ हमनो मोनो पुलिसआ। ड्रागस फालांगिरिखौ भावरागुरि गामिनि राज कुमार सरकार आरो दक्षिन माख्रा गामिनि रियाजुल आली होनना सिनायथिनाय जादों। ड्रागस फालांगिरिनि आखाइनिफ्राय ड्रागस आबुं गंनै कन्टेनार, गं 70 लांदां कन्टेनार, मोननै साबोननि बाकस लोगोसेनो गंसे सामचुं मबाइल बोखांनो हायो होन्ना पुलिस बिफाना फोरमायो।